
Trădarea este probabil cea mai detestată acțiune umană in orice context. Dante rezervă ultimul cerc 
al Infernului său trădătorilor, un loc îngheţat unde Diavolul îi devora pe Iuda, Brutus şi Cassius. În 
spațiul public românesc situația nu este foarte diferită. Trădarea este aspru sanctionata la nivel 
discursiv, mai ales dacă e vorba de „trădare de neam şi de tara”. Si nu mă refer aici doar la 
discursul protocronist, comunist $i nationalist promovat de cvasi-defuncta România Mare. 


Obsesia trădării naționale denotă o viziune primitivă asupra istoriei naționale. Istoria românească 
este percepută la nivel public maniheistic, atunci când românii nu au fost de „de partea istoriei” au 
fost victimele predilecte ale istoriei — fie că aceasta s-a manifestat sub forma invaziilor barbare, ale 
Imperiului Otoman sau ale Marilor Puteri. Trădătorul sau „coada de topor”este în această viziune 
facilitatorul interesat al „consecinţelor nemiloase ale istoriei” şi colaboratorul celor care au dorit 
„răul românilor”. Maniheismul acestei percepții asupra istoriei facilitează naşterea unor mituri 
privind trecutul istoric al românilor. 


Acum mai bine de un de zile într-o emisiune moderată de Ion Cristoiu, Traian Băsescu se lansa intr- 
o diatribă regretabilă la adresa fostului suveran Mihai I, pe care l-a acuzat de trădare pentru că a 
abdicat în 1946: 


Abdicarea regelui a fost un act de trădare al interesului naţional al României. Un act de 
trădare din partea regelui. Asta e punctul meu de vedere... 


Cu acelaş prilej preşedintele a comparat acțiunile regelui Mihai cu cele a mareşalului Antonescu: 


Pentru majoritatea dintre noi, Antonescu rămâne responsabil de Holocaust împotriva evreilor 
şi țiganilor. Nimeni nu spune că România avea un şef de stat atunci, ăsta a fost doar prim- 
ministru. Doar pentru că unul a fost slugă la ruşi îl iertăm de toate păcatele? 


Aceste afirmaţii au făcut la vremea respectivă o mare vâlvă la nivelul opiniei publice si au 
contribuit la impopularitatea preşedintelui. Ele au constituit oportunitatea pentru următoarea analiză 
a acțiunilor a trei lideri ai statului român care s-au aflat la conducere în momente decisive pentru 
România. 


Vă propun un mic studiu/experiment istoric al cărui scop este să determine dacă Carol al II-lea, Ion 
Antonescu si Mihai I au trădat în vreun fel pe români. Bineînţeles studiul faptelor acestor şefi ai 
statului român ar avea nevoie de câteva monografii foarte bune. Cum însă spaţiul şi nici timpul nu 
permit, acţiunile cele mai cunoscute ale acest acestor lideri politici şi militari vor fi analizate 
comparativ si succint. Voi operationaliza conceptul de trădare astfel încât să permite evaluarea celor 
trei lideri în raport cu sistemul politic, respectarea drepturilor şi libertăţilor civile ale cetățenilor și 
apărărea suveranității şi integrităţii teritoriale a statului. Voi considera trădare acele acţiuni care au 
înşelat încredere conferită de popor şefului de stat, abandonarea responsabilitatilor în momente 
cheie pentru statul român, comiterea de crime de război şi împotriva umanităţii şi acţiunile care au 
pus sub semnul întrebării existența statului român. 


Carol al II-lea 


Atitudinea faţă de sistemul politic: Deşi s-a sperat că revenirea în ţară a regelui va stabiliza 
sistemul politic românesc Carol al II-lea a fost unul factorii care au contribuit la prăbușirea fragilei 
democraţii românești. În loc să creeze consens în interiorul unui sistem politic polarizat şi măcinat 
de factionalism (Gallagher 2004: 46-47) regele a contribuit din plin la aceste tendinţe, până când 

propriul său regim autoritar, primul din seria de regimuri autoritare si totalitare care au dominat 
politic România între 1938 şi 1989. A încurajat corupția numele regelui Carol al II-lea fiind 
implicat în „afaceri celebre” din anii *30 precum falimentarea băncii Marmorosch Blank şi afacerea 
Skoda. A înlocuit în 1938 Constituţia din 1923 care definea un sistem politic liberal democrat cu o 
constituție care a pus bazele unui stat autoritar corporatist. A promovat în interiorul sistemului 
politic partide si mişcări politice care se opuneau în mod fățiș principiilor democratice — Partidul 
Naţional Creştin, Garda de Fier (atunci când considera că e în interesul său acest lucru) (Hitchins 
1994: 412-414). A dizolvat partidele politice prin decretul de la 30 martie 1938 (Hitchins 1994: 
415) şi le-a înlocuit cu propria sa mişcare politică. 


Drepturi şi libertăţi civile: A limitat drastic drepturile şi libertăţile civile prin promulgarea 
Constituţiei din 1938. Dizolvarea partidelor politice în 1938 a anulat libertatea de asociere garantată 
şi protejată de Constituţia din 1923. A făcut uz de execuţii extra-judiciare împotriva celor mai 
periculoşi inamici politici ai săi — Legiunea Arhanghelului Mihail, răpindu-le astfel dreptul la un 
proces echitabil şi corect, precum şi dreptul la viaţă (Hitchins 1994: 415). Nu a protejat drepturile 
minorităților nationale si nu a făcut nimic pentru stăvilirea valului de anti-semitism din anii ‘30. La 
22 ianuarie 1938 guvernul PNC a emis Decretul Lege nr. 169 care revizuia statutul de cetăţeni 
români ai evreilor. România devenea astfel, după Germania nazistă, a doua tara europeană care 
adopta legi cu caracter rasial împotriva propriilor cetăţeni de o altă etnie. În data de 8 august 1940 
guvernul Gigurtu înăspreşte legislația anti-semită adoptând un decret lege care exclude practic 
evreii din societate. Evreilor le sunt interzise dreptul de a deţine proprietăți funciare, de a purta 
nume românești, funcționarii evrei sunt îndepărtați din instituţiile statului, școlile sunt segregate, 
serviciul militar era înlocuit cu munca obligatorie şi plata unor taxe suplimentare, iar mariajele 
mixte interzise. 


Apărarea suveranităţii şi integrităţii teritoriale a statului: Carol al II-lea a cedat fără niciun fel 
de opoziţie armată teritorii unor puteri străine: URSS, Ungaria si Bulgaria. Justificarea pentru aceste 
decizii a fost incapacitatea apărării acestor teritorii în cazul unui atac militar din partea URSS în 
special şi a Germaniei — şi pe cale de consecinţă ocuparea tari şi dispariţia statului. În cel mai dificil 
şi periculos moment al existenței României Mari, Carol al II-lea nu s-a ridicat la nivelul aşteptărilor 
pe care poporul le avea de la el şi a propriei imagini de lider nationalist. După Dictatul de la Viena 
Carol al II-lea este forţat să abdice, fostul suveran plecând din ţară cu o avere considerabilă. 


Crime împotriva umanității si crime de război: În timpul retragerii din Basarabia si Bucovina de 
Nord din vara anului 1940 trupele române comit atrocități împotriva etnicilor evrei și chiar a 
etnicilor români, confundați cu evrei. Cele mai grave acţiuni de acest tip au avut loc la Dorohoi si 
Galati. Violentele îndreptatate împotriva populaţiei evreiești au atins un nivel de intensitate atât de 
ridicat, încât 10 militari români etnici evrei au fost ucişi de proprii lor colegi. Faptele sunt 
documentate si se incadreaza în categoria crimelor împotriva umanității. Militarii responsabili de 
aceste fapte nu au fost niciodată pedepsiţi în conformitate cu legile în vigoare în acel moment şi cu 
gravitatea faptelor comise. 


„Verdictul istoriei”: Singura concluzie posibilă este că regele Carol al II-lea a trădat România. Nu 
a respectat şi nu a consolidat instituţiile democratice, a nu a respectat drepturile minorităților, a 
încălcat drepturile şi libertatile civile, a instaurat dictatura şi s-a dovedit un lider nationalist inept in 
fata amenințărilor la adresa integrităţii teritoriale. Justificări se pot găsi — nu a fost singurul şef de 
stat european care în acea perioada a considerat că vremea democrației liberale a trecut (în treacăt 
fie spus termenul de stat totalitar nu avea în anii ‘30 conotatiile negative pe care le are acum), anti- 
semitismul sub diverse forme era la el acasă în acea perioadă indiferent de stat, legionarii îl urau si 
îi doreau moartea, a încercat să salveze România Mare printr-o diplomaţie care a jonglat între 
Germania şi Aliaţii Occidentali, dar care a fost ineficientă. Chiar și asa statul român a repatriat 
rămăşiţele pământeşti ale primului dictator din istoria modernă a României în 2003 şi a organizat o 
ceremonie ce s-a dorit a fi de reconciliere națională. 


Mareșalul Ion Antonescu: 


Atitudinea fata de regimul politic: Daca Carol al II-lea a pus bazele primului regim autoritar din 
istoria modernă a României, lon Antonescu a continuat pe această cale construind o dictatură 
militară- aliatul său Adolf Hitler a remarcat în cadrul unei întâlniri bilaterale că mareșalul a 
construit un „stat polițienesc” (Hitchins 1994: 463). Mareșalul nu a avut un partid sau o mişcare 
politică de masă şi nici nu a formulat o ideologie coerentă (Hitchins 1994: 463). Ion Antonescu 
considera ca principali responsabili pentru eşecul României Mari politicienii, partidele politice şi 
sistemul politic democratic. De aceea nu a întreprins niciun efort pentru a restaura în vreun fel 
regimul liberal democrat garantat de Constituţia din 1923. Partidele politice şi mişcările politice au 
rămas în continuare interzise. Înainte de a instaura dictatura militară Antonescu a fost forțat de 
împrejurări să guverneze în perioada septembrie 1940 — ianuarie 1941 alături de Garda de Fier. 
Coabitarea cu legionarii s-a încheiat violent, rebeliunea legionară care trebuia să aducă Garda la 
putere fiind înăbușită de militarii loiali mareşalului. Despre guvernarea alături de legionari Ion 
Antonescu declara că în timpul acesteia s-au pus bazele „statului național totalitar” (Hitchins 1994: 
449). La momentul abdicării regelul Carol al II-lea Antonescu a contemplat si posibilitatea abolirii 
monariei (Hitchins 1994: 449). Ion Antonescu şi-a fundamentat puterea politică pe o serie de trei 
decrete adoptate şi promulgate în septembrie 1940. În data de 5 septembrie 1940 Carol al II-lea a 
transferat mareșalului „depline puteri pentru a conduce statul român”, dar rezervase pentru monarh 
drepturile de a numi miniştri, de a încheia tratate şi de a amenda legile organice (Hitchins 1994: 
468). După abdicarea lui Carol al II-lea puterea noului dictator este consolidată prin decretele din 6 
şi 8 septembrie care concentrau puterea legislativă şi executivă în cadrul instituției Conducătorului 
Statului Român. Monarhul deţinea doar prerogativa de de a numi primul ministru (Hitchins 1994: 
468). Nu exista nicio contrapondere la puterea lui lon Antonescu, acesta deținând concomitent 
puterea legislativă şi executivă. Puterile sale au fost confirmate prin două plebiscite organizate la 2- 
5 martie si respectiv 9 noiembrie 1941 pentru a da o legitimitate populară dictaturii militare 
(Hitchins 1994: 468). 


Drepturi si libertăţi civile: Ion Antonescu a considerat că valorile unei societăți liberale erau 
nocive pentru dezvoltarea României, deoarece plasa interesele indivizilor deasupra colectivitatilor și 
statului (Hitchins 1994: 451). În timpul dictaturii militare dreptul la liberă asociere a fost suprimat. 
Hipercentralizarea statului a condus la dispariția vieții publice — cetățenii numai erau consultati nici 
măcăr în problemele locale, iar primarii erau numiţi de prefecti. Partidele politice si organizațiile 
civice au fost interzise. În jur de 5000 de persoane au fost internate în lagare pentru delicte politice 
(Hitchins 1994: 471). Nu au fost însă suprimati liderii partidelor politice istorice. Cenzura era la 
ordinea zilei, parțial justificată de război. Drepturile minorităţilor au fost sever afectate, 
antisemitismul degenerând în pogrom şi pe urmă în genocid, România luând parte la Holocaust. 

alaturi de Germania va recuceri Basarabia si nordul Bucovinei si ca il va convinge pe Hitler sa 
anuleze consecinţele Dictatului de la Viena. De fapt Hitler vroia să îşi maximizeze beneficiile 
strategice de pe urma tensiunilor dintre Ungaria şi România pe tema Ardealului. Antonescu nu a 
stabilit limitele alianței cu Germania, România continuând ostilitățile împotriva URSS după 
recuperarea Basarabiei $i Bucovinei de Nord, trupele române înaintând alături de cele germane până 
în Caucaz. Chiar dacă există o justificare militară pentru continuarea ostilităților şi după recuperarea 
teritoriile pierdute în vara lui 1940, din punct de vedere politic şi strategic această decizie a fost 
dezastroasă pentru România. Astfel aliații occidentali au declarat război României (Georgescu 
1995: 237), iar marja de negociere pentru o posibilă pace separată cu aceştia sau URSS s-a diminuat 
considerabil. Mai grav, ostilitățile împotriva URSS au continuat chiar și în situaţia în care devenise 
evident că Germania pierduse din punct de vedere strategic războiul. Eforturile de negociere a unei 
păci separate cu Aliaţii Occidentali sau cu URSS nu au fost serioase şi au fost din start subminate 
de caracterul strâns al alianţei cu Germania. 


Crime împotriva umanităţii si crime de război: Mareşalul Ion Antonescu este responsabil atât 
pentru crime împotriva umanităţii, cât şi pentru crime de război. Persecutarea evreilor a continuat şi 
s-a agravat in mod semnificativ sub dictatura militară a mareșalului, care era un antisemit convins. 
Se estimează că între 280000 şi 380000 de evrei români și ucrainieni au murit în urma 
Holocaustului în România si în teritoriile controlate de aceasta. Persecutiile s-au extins şi asupra 
romilor, 25 000 dintre aceștia fiind deportați in Transnistria, din care 11 000 au murit ca urmare a 
condițiilor din lagărele de concentrare. Cele mai notorii cazuri de crime de război şi genocid s-au 
produs în timpul Pogromului de la Iasi, deportările în Transnistria si după ocuparea Odesei. Numai 
evoluţia negativă pentru Germania a războiului a cruțat restul minorității evreieşti din România de o 
deportare masivă în lagărele de exterminare naziste din Polonia. 


„Verdictul istoriei”: În ciuda imaginii sale eroice şi de salvator a naţiunii pe care o au multi români 
despre maresalul Ion Antonescu acesta trebuie considerat un trădător. Nu a depus niciun efort 
pentru reconstrucția democrației in România şi a fost un aliat devotat si util al unuia din statele care 
au contribuit la distrugerea României Mari. A irosit in mod inutil viețile militarilor români într-o 
campanie al cărui deznodământ numai putea fi schimbat si a ucis cetăţeni ai propriului stat. 
Acţiunile sale în plan extern au determinat tratarea României la finalul conflagrației mondiale ca 
aliat înfrânt al Axei. Dacă ar fi avut parte de un proces echitabil în 1946, verdictul nu ar fi fost 
diferit din cauza responsabilitatii sale pentru crime de război si crime împotriva umanității. 


Regele Mihai I: 


Atitudinea fata de regimul politic: În perioada 1940-1944 regele Mihai era doar cu numele şeful 
statului, toate atribuţiile în acest sens revenind lui Ion Antonescu. Singura antributie deţinută de 
rege a fost cea de numire a premierului. A pus capăt la 23 august 1944 dictaturii militare a 
mareșalului Ion Antonescu şi a încercat să refondeze regimul democratic pe bazele Constituţiei din 
1923 atât cât se putea în condiţii de război si ocupație (Georgescu 1995: 251) . Nu a putut realiza 
acest lucru din cauza războiului şi eforturilor comuniste de a pune mâna de putere, eforturi sprijinite 
din plin de armata sovietică. Nu a urmat exemplul părintelui său să creeze un regim autoritar. A 
încercat să se impună ca suveran constitutional, dar având în vedere contextul politic şi istoric 
dificil nu a reușit. Nu a deţinut frâiele puterii — o armată străină era staționată pe teritoriul national 
şi nu avea sprijin extern. La nivel intern nu avea o bază de putere care să-l sprijine. După alegerile 
din 1946 viata politică s-a deteriorat simţitor, comuniştii eliminând PNT, absorbind PSD-ul lui Titel 
Petrescu, iar liberalii suspendându-și activitatea. În final Mihai I a fost forţat să abdice de 
comunişti. 


Drepturi si libertăţi civile: După 23 august 1944 viata politică şi publică a avut parte de un 
reviriment democratic de scurtă durată şi de o calitate îndoielnică. Partidele istorice au ieșit slăbite 
si pe alocuri scindate din experienţa autoritară si totalitară a războiului si a deceniului 
anterior(Georgescu 1995: 248-249). Viaţa publică a fost afectată puternic de intervenția Comisiei 
Aliate de Control, dominate de URSS care a favorizat în mod fatis Partidul Comunist şi a facilitat 
venirea acestuia la putere. La presiunile URSS a fost schimbată componenţa guvernului Sănătescu, 
a impus formarea guvernului Rădescu, şi în final au dus la impunerea guvernului comunist condus 
de Petru Groza (Georgescu 1995: 251-252). În timpul campaniei electorale din 1946 activitatea 
politica partidelor istorice a fost zădărnicită, membrii acestora hartuiti. Alegerile din 1946 au fost 
falsificate de comuniști. Cenzura a continuat să fie în vigoare, fiind aplicată selectiv de către 
sovietici prin intermediul Comisiei de Control Aliate (Georgescu 1995: 251). După 1946 
pluralismul politic este practic suprimat, liderii partidelor istorice în frunte cu Iuliu Maniu si Ion 
Mihalache fiind condamnați la ani grei de puşcărie în urma unor procese politice (Hitchins 1994: 
536-538). 


Apărarea suveranităţii si integrităţii teritoriale a statului: Fiind lipsit de putere, deşi nominal 
şef al statului, nu a jucat vreun rol în politica externă şi de securitate. La 23 august 1944 confruntat 
cu perspectiva ocupaţiei sovietice a României a decis ieşirea din război şi ruperea alianţei cu 
Germania. Intrarea în război alături de Aliații Occidentali și URSS a garantat retrocedarea nordului 
Transilvaniei. România a fost tratată ca putere învinsă datorită alianței cu Germania nazistă. 
Teritoriile pierdute prin tratatul Ribbentrop-Molotov nu au fost recuperate. Responsabilitatea pentru 
acest rezultat este purtată de politicile urmărite de Ion Antonescu, dar şi de înțelegerile dintre aliați 
de la finalul războiului. 


Crime împotriva umanităţii şi crime de război: Nu este cazul. 


„Verdictul istoriei”: Abdicarea regelui Mihai I in 1947 nu a reprezentat un act de trădare, şi nici 
activitatea sa premergătoare acestui eveniment. A reprezentat recunoașterea faptului că nu se mai 
putea face nimic în faţa puterii comuniste sprijinite de trupele sovietice. Alternativa politică la 
abdicare nu exista. Bineînţeles 1 se pot imputa nişte erori: predarea mareşalului Antonescu 
comuniștilor în 1944, deschiderea lucrărilor parlamentului după alegerile din 1946. Dar aceste 
decizii au fost luate prin prisma situaţiei de la momentul respectiv. 

